АҞӘА, ԥхынгәы, 13 — Sputnik. Атәыла Ахада Рауль Ҳаџьымба ачемпионат аиҿкааҩцәа абри ауснагӡатә ахь анаԥхьара ирҭеит.
"Ари спорттә ныҳәа дуӡӡоуп. Ҳара ҳгәылацәа, ҳҩызцәа ргәырҕьара рыцеиҩаҳшоит. Ачемпионат мҩаҧысуеит иреиҳау аҩаӡара аманы. Еизгоу Урыстәыла акоманда даара иаҧсаны иқәгылеит, ахәаҧшцәа, ашьапылампыл абзиабаҩцәа ргәыӷра иамеҩжьеит еиҧш. Агәраганы сыҟоуп, иаарласны, иахьакәымзар уаҵәы ҳара ҳкомандагьы адунеитә шьапылампыл асразы иазку ари еиҧш ахҭыс ду ишалахәхо", — ҳәа азгәеиҭеит Аҳәынҭқара Ахада.
Ашьапылампыл азы адунеи ачемпионат мҩаԥысит Урыстәыла ақалақьқәа 11 рҟны: Москва, Петербург, Волгоград, Екатеринбург, Казань, Калининград, Новгород, Ростов-на-Дону, Самара, Саранск, Шәача.
Москватәи астадион "Лужники" аҿы ԥхынгәы 15 рзы имҩаԥысуеит ашьапылампыл азы ачемпионат афиналтә хәмарра